CELEX: 32007R0491
Language: el
Date: 2007-05-03 00:00:00
Title: Κανονισμός (ΕΚ) αριθ. 491/2007 της Επιτροπής, της 3ης Μαΐου 2007 , για τον καθορισμό των λεπτομερειών εφαρμογής του κανονισμού (ΕΚ) αριθ. 1947/2005 του Συμβουλίου όσον αφορά την ανακοίνωση στοιχείων σχετικά με τους σπόρους προς σπορά

4.5.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 116/3
            
         
      ΚΑΝΟΝΙΣΜΌΣ (ΕΚ) αριθ. 491/2007 ΤΗΣ ΕΠΙΤΡΟΠΉΣ
   
   της 3ης Μαΐου 2007
   για τον καθορισμό των λεπτομερειών εφαρμογής του κανονισμού (ΕΚ) αριθ. 1947/2005 του Συμβουλίου όσον αφορά την ανακοίνωση στοιχείων σχετικά με τους σπόρους προς σπορά
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1947/2005 του Συμβουλίου, της 23ης Νοεμβρίου 2005, για την κοινή οργάνωση αγοράς στον τομέα των σπόρων προς σπορά και την κατάργηση των κανονισμών (ΕΟΚ) αριθ. 2358/71 και (ΕΟΚ) αριθ. 1674/72 (1), και ιδίως το άρθρο 11,
   Εκτιμώντας τα ακόλουθα:
   
               (1)
            
            
               Το άρθρο 1 του κανονισμού (ΕΚ) αριθ. 2081/2004 της Επιτροπής, της 6ης Δεκεμβρίου 2004, για τον καθορισμό μέτρων σχετικά με την ανακοίνωση των απαραίτητων πληροφοριών για την εφαρμογή του κανονισμού (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων προς σπορά (2), αναφέρεται στα είδη και στις ομάδες ποικιλιών που απαριθμούνται στο παράρτημα του κανονισμού (ΕΟΚ) αριθ. 2358/71 του Συμβουλίου (3). Τα εν λόγω είδη και οι ομάδες ποικιλιών περιλαμβάνονται πλέον στο παράρτημα XI του κανονισμού (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς.
            
         
               (2)
            
            
               Λαμβάνοντας υπόψη τη μεταρρύθμιση του τομέα των σπόρων προς σπορά είναι σκόπιμο να αναθεωρηθεί και να απλουστευτεί η ανακοίνωση των απαραίτητων πληροφοριών για την εφαρμογή του κανονισμού (ΕΚ) αριθ. 1947/2005. Για λόγους σαφήνειας, ο κανονισμός (ΕΚ) αριθ. 2081/2004 πρέπει επομένως να καταργηθεί και να αντικατασταθεί με νέο κανονισμό.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σπόρων προς σπορά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα κράτη μέλη ανακοινώνουν ηλεκτρονικά στην Επιτροπή για κάθε είδος και ομάδα ποικιλιών του παραρτήματος XI του κανονισμού (ΕΚ) αριθ. 1782/2003 τις πληροφορίες που αναφέρονται στο παράρτημα του παρόντος κανονισμού στις αντίστοιχα οριζόμενες ημερομηνίες.
   Άρθρο 2
   Ο κανονισμός (ΕΚ) αριθ. 2081/2004 καταργείται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Μαΐου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 312 της 29.11.2005, σ. 3.
   
      (2)  ΕΕ L 360 της 7.12.2004, σ. 6.
   
      (3)  ΕΕ L 246 της 5.11.1971, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1782/2003 (ΕΕ L 270 της 21.10.2003, σ. 1).
   
      ΠΑΡΑΡΤΗΜΑ
      Στοιχεία που οφείλουν να ανακοινώνουν τα κράτη μέλη σύμφωνα με το άρθρο 1:
      
                  Αύξων αριθ.
               
               
                  Τύπος πληροφοριών
                  (ανά είδος και ομάδα ποικιλίας)
               
               
                  Ημερομηνία κατά την οποία πρέπει να παρασχεθούν οι πληροφορίες
               
            
                  Έτος συγκομιδής
               
               
                  Ημερολογιακό έτος μετά τη συγκομιδή
               
            
                  1
               
               
                  Συνολική έκταση που έχει γίνει αποδεκτή για πιστοποίηση (σε εκτάρια)
               
               
                  15 Νοεμβρίου
               
               
                   
               
            
                  2
               
               
                  Εκτιμώμενη συγκομιδή (σε τόνους) (1)
                      (2)
                  
               
               
                  15 Νοεμβρίου
               
               
                   
               
            
                  3
               
               
                  Συνολικές ποσότητες συγκομιδής (σε τόνους) (3)
                  
               
               
                   
               
               
                  1η Οκτωβρίου
               
            
                  4
               
               
                  Αποθέματα χονδρεμπόρων στο τέλος της περιόδου εμπορίας (σε τόνους) (3)
                      (4)
                  
               
               
                   
               
               
                  1η Οκτωβρίου
               
            
         (1)  Τα στοιχεία αυτά ισχύουν μόνο για βασικούς και πιστοποιημένους σπόρους.
      
         (2)  Στοιχεία για ποσότητες σπόρων που έχουν γίνει αποδεκτοί για πιστοποίηση.
      
         (3)  Στοιχεία για ποσότητες που αναφέρονται σε σπόρους που πληρούν τις απαιτήσεις πιστοποίησης.
      
         (4)  Περίοδος εμπορίας όπως ορίζεται στο άρθρο 2 του κανονισμού (ΕΚ) αριθ. 1947/2005 του Συμβουλίου (ΕΕ L 312 της 29.11.2005, σ. 3).